**De Brüch**

En Brüch is en Bowark, dat över en Beek oder en Daal boot warrt. Straten un Iesenbahn­strecken gaht faken över Brüchen, dat een op de anner Siet kamen deit. Noch vör de Hoch­kulturen in de öllste Tiet hebbt de Lüüd al Brüchen boot. Dorto hebbt se Telgen tohoop­bunnen, dormit kunnen se över Beken gahn. In dat Römische Riek hebbt se vör 2000 Johren Brüchen ut Steen boot, de to’n Deel vundaag noch stahn doot.

Vundaag warrt de meisten Brüchen ut Stahl boot. Dat is Iesen, wat wieter verarbeit worrn is. Welk vun de Brüchen sünd vele Kilometers lang. Enige sünd ok ganz bekannt wegen de Oort, wo se boot worrn sünd – so as de Tower Bridge in London oder de Golden Gate Bridge in San Francisco in de USA.